สวัสดีค่ะ หนูอยากจะสอบถามว่าเมื่อ1-2วันก่อนหนูมีอาการตัวร้อนเจ็บในคอเวลากลืนน้ำลายและปวดท้ายทอยและเจ็บเวลากดลงบริเวณด้านหน้าต้นคอบริเวณถัดลงมาจากติ่งหูเล็กน้อยทั้งสองข้างมีอาการไอเล็กน้อยไม่มีน้ำมูกหรือเสมหะ มีอาการปวดที่ช่วงต้นขาและหัวเข่าและช่วงสะโพก(ปวดเหมือนช่วงเวลามีประจำเดือน) ได้ไปทำการพบแพทย์แล้ว แพทย์วินิฉัยมาว่าคอมีการบวมแดงละมีอาการของต่อมทอนซินอักเสบ ได้ให้ยาฆ่าเชื้อยาแก้ไอยาแก้ปวดและลดไข้มาให้ทานหลังทานได้หนึ่งเวลาหลังอาหารตามที่แพทย์ระบุก็ได้นอนพักผ่อนหลังจากนั้นอาการก็ดีขึ้นไม่มีไข้ไม่เจ็บคอแต่มีอาการคันคอเล็กน้อยไม่ปวดที่ช่วงต้นขาหรือสะโพกแต่ยังมีอาการปวดจี๊ดๆตรงหัวเข่าเป็นระยะ แต่ไม่มากและไม่ค่อยปวดหัว ยังเจ็บตรงช่วงต้นคอด้านหน้าทั้งสองข้างเมื่อเอานิ้งกดค่ะและมีอารพะอืดพะอมแต่ไม่อาเจียนออกมา พอตกกลางคืนหนูเริ่มมีอาการคันคอและไอมากกว่าก่อนหน้านี้ หนูไม่ทราบว่าเกิดจากอาหารที่แม่ทำให้ทานในช่วงเย็นหรือไม่เพราะในอาหารมีกระเทียมเจียวด้วยและมีเส้นที่ผัดด้วยน้ำมัน ((ราดหน้า)) และมีอาการถ่ายท้องคล้ายๆท้องเสียอ่อนๆสองครั้ง ไม่มีอาการหอบเหนื่อย แต่รู่สึกเหมือนหายใจไม่ค่อยเต็มปอดเวลาตอนนอน((อาการนี้หนูเป็นบ่อยครั้งค่ะ)) และมีอารเจ็บกลางหน้าอกเวลาไอ เลยเป็นกังวลว่าจะติดเชื้อโควิด-19 หรือไม่ หนูไม่มีประวัติเดินทางไปต่างประเทศหรือสนามมวยหรือที่ที่มีการชุมนุม แต่หนูทำงานอยู่ในพื้นที่เสี่ยง ทองหล่อค่ะ ใช้รถร่วมสาธารณะในการเดินทางค่ะ แต่ใส่แมสทุกครั้ง
สวัสดีค่ะ อาการเป็นไข้ ไอ คันคอดังกล่าวมานั้น อาจจะเกิดได้จากหลายๆสาเหตุ สาเหตุที่พบได้บ่อยเช่นเรื่องคออักเสบจากเชื้อไวรัสที่ทำให้เกิดหวัดธรรมดา เชื้อแบคทีเรียที่ลำคอหรือต่อมทอนซิล ไซนัสอักเสบ หรือเป็นการอักเสบและติดเชื้อที่หลอดลมหรือปอดซึ่งมักทำให้ไอเยอะและมีอาการหอบเหนื่อยร่วมด้วยโดยจะเป็นโรคโควิด 19 หรือไม่นั้น คงจะต้องซักประวัติอย่างละเอียด และตรวจร่างกายว่ามีไข้เกิน 37.5 องศาหรือไม่ร่วมด้วย โดยผู้ป่วยส่วนใหญ่ในโรคดังกล่าวมักจะมีไข้ และมีอาการทางระบบทางเดินหายใจ ความรุนแรงในแต่ละคนจะต่างกันไป บางคนก็เป็นแค่เล็กน้อย เป็นมาก หรือบางคนแทบจะไม่มีอาการแนะนำไปพบแพทย์ที่รพ.ใกล้บ้านเพื่อตรวจร่างกายและประเมินความเสี่ยงอีกครั้ง ให้ประวัติแพทย์อย่างละเอียดดังที่กล่าวมา การจะต้องตรวจหรือไม่ขึ้นกับวิจารณญาณของแพทย์ที่ตรวจโดยตรงอีกครั้งนะคะเบื้องต้นสามารถรับประทานยาแก้ไอละลายเสมหะ ดื่มน้ำมากๆ กินยาลดไข้ และพักผ่อนให้เพียงพอ